Narodna skupština
20180314

Znači, gospodine predsedavajući, da pratite diskusiju mogli biste da primetite da je prvi koji je govori o Zaštitniku građana bio gospodin ministar. On je ušao u politiku i on je počeo da priča o tome kako se sada ne spominje Zaštitnik građana, a ranije se spominjao. Ranije se spominjao jer je radio svoj posao, ako ga nije radio kako treba, vi ste onda kao većina trebali da imate hrabrosti i snage da ga smenite. Ali ne, vi ste rešili da ga ovde provlačite kroz blato, pričajući razne neistine, kao što pričate i o svim drugim političkim protivnicima. Tako da, nemam nameru da ovde budem ničiji advokat.